— Канфесiйная структура грамадства за мiнулы год не змянiлася, — паведамiлi ў апараце ўпаўнаважанага па справах рэлiгiй i нацыянальнасцяў. — Летась не было зарэгiстравана новых рэлiгiйных напрамкаў. Дзейнiчае 25 рэлiгiйных канфесiй i напрамкаў. Агульная колькасць рэлiгiйных арганiзацый — 3218, у тым лiку 156 рэлiгiйных арганiзацый, якiя маюць агульнаканфесiйную значнасць (рэлiгiйныя аб’яднаннi, манастыры, мiсii, брацтвы, сястрыцтвы i духоўныя навучальныя ўстановы). У 2008 г. былi зарэгiстраваны 61 рэлiгiйная i 3 манаскiя абшчыны. Паляпшаецца матэрыяльны стан рэлiгiйных арганiзацый i сiтуацыя з кадрамi.